Source: http://mikkeli.cloudnc.fi/fi-FI/Toimielimet/Kaupunginhallitus/Kokous_422019/Kulttuurista_elinvoimaa__Savonlinna_Euro(18395)
Timestamp: 2019-11-15 00:52:24+00:00

Document:
Kulttuurista elinvoimaa – Savonlinna Euroopan kulttuuripääkaupungiksi 2026 | Mikkeli
Kokous 4.2.2019
Kulttuurista elinvoimaa – Savonlinna Euroopan kulttuuripääkaupungiksi 2026
Kaupunginhallitus, kokous 4.2.2019
§ 60 Kulttuurista elinvoimaa – Savonlinna Euroopan kulttuuripääkaupungiksi 2026
MliDno-2019-337
Vuosittain valittavien Euroopan kulttuuripääkaupunkien nimeämismenettely perustuu Euroopan parlamentin ja neuvoston päätökseen N:o 445/2014/EU. Euroopan kulttuuripääkaupungit 2020-2033 -toiminnan yleiset tavoitteet ovat seuraavat: suojellaan ja edistetään Euroopan kulttuurien monimuotoisuutta ja korostetaan niiden yhteisiä piirteitä, vahvistetaan kansalaisten tunnetta kuulumisesta yhteiseen kulttuurialueeseen ja edistetään kulttuurin panosta kaupunkien pitkän aikavälin kehitykseen niiden omien strategioiden ja painopisteiden mukaisesti. Erityiset tavoitteet ovat seuraavat: vahvistetaan kaupunkien kulttuuritarjonnan valikoimaa, monimuotoisuutta ja eurooppalaista ulottuvuutta (myös valtioiden rajat ylittävän yhteistyön avulla), laajennetaan kulttuuritarjonnan saanti- ja osallistumismahdollisuuksia, vahvistetaan kulttuurialan valmiuksia ja sen yhteyksiä muihin aloihin sekä kohotetaan kaupunkien kansainvälistä profiilia kulttuurin kautta.
Vuonna 2026 Euroopan kulttuuripääkaupunkeja on kaksi: toinen Suomesta ja toinen Slovakiasta. Opetus- ja kulttuuriministeriö vastaa kansallisen kilpailun järjestämisestä Suomessa. Nimitystä koskevaan kilpailuun voivat osallistua kaupungit, jotka saavat ottaa toimintaan mukaan ympäröivät alueensa.
Savonlinnassa pidettiin 16.1.2019 yhteistyöpalaveri, jossa käynnistettiin EAKR-hankkeen (työnimi) ”Kulttuurista elinvoimaa – Savonlinna Euroopan kulttuuripääkaupungiksi 2026” valmistelu. Hakemus tehdään kaupungin nimellä ja mukaan tulevat: Savonlinna – Saimaa, Järvi-Suomi, Itäisen Suomen maakunnat ja niiden keskuskaupungit. Hakemuksen on perustuttava kulttuuriohjelmaan, jolla on vahva eurooppalainen ulottuvuus. Valmisteluhankkeen yleiset tavoitteet ovat: nostaa Savonlinnan ja Saimaan alueen elinvoimaa kulttuurin kautta, tehdä Saimaan alueen monipuolista kulttuuritarjontaa näkyväksi ja vahvistaa sitä, edistää kulttuurimatkailua, vahvistaa Saimaan kulttuuritoimijoiden verkostomaista yhteistyötä ja luoda yhteistoimintamalli kulttuuritarjonnan edistämiseksi maakuntien ja keskuskaupunkien kesken.
Etelä-Savon maakuntaliitolle jätetään ylimaakunnallinen EAKR-hankehakemus, jota hakee ja koordinoi Etelä-Savon maakuntaliitto. Hankkeen kesto on noin 1-1,5 vuotta riippuen kilpailutuksen aikataulusta. Hanketta hallinnoi Etelä-Savon maakuntaliitto. Hankkeen vastuu- ja valmistelutiimin muodostavat maakuntaliitot Etelä-Savo, Etelä-Karjala, Pohjois-Savo ja Pohjois-Karjala sekä kaupungit Savonlinna, Mikkeli, Lappeenranta, Kuopio ja Joensuu. Kussakin maakunnassa nimetään vastuutiimi ja kussakin maakunnassa toimii aluekoordinaattori/projektisuunnittelija.
Valmisteluhankkeen kokonaiskustannus on 450 000 €, johon haetaan 70 % tukea ja omarahoitusosuus on 30 % eli 135 000 €, joka jakaantuu maakuntien kesken (maakuntaliitot + kaupungit). Omarahoitusosuus kullekin osallistujalle on 15.000 €.
Maakuntajohtaja Mäkinen pyytää Mikkelin kaupunkia nimeämään
kaupungin edustajan, joka toimii hankevalmisteluvaiheen yhteyshenkilönä. Yhteyshenkilö osallistuu EAKR-hankkeen valmisteluun kommentoimalle ja mahdollisuuksien mukaan työstämällä sitä.
kaupungin edustajan haettavan EAKR-hankkeen ohjausryhmään. Ohjausryhmän jäsenen tehtävä on seurata ja ohjata, että hanketta toteutetaan hankesuunnitelman ja rahoituspäätöksen mukaisesti sekä viestiä hankkeesta omissa sidosryhmissään.
Kaupunginhallitus päättää kaupungin osallistumisesta "Kulttuurista elinvoimaa -Savonlinna Euroopan kulttuuripääkaupungiksi 2026"-valmisteluhankkeeseen.
Lisäksi kaupunginhallitus nimeää "Kulttuurista elinvoimaa - Savonlinna Europopan kulttuuripääkaupungiksi 2026"-hankkeeseen yhteyshenkilönsä hankevalmisteluun ja edustajansa haettavan EAKR-hankkeen ohjausrymään.
Edelleen kaupunginhallitus päättää, että kaupunki sitoutuu hankkeen omarahoitusosuuteen 15.000 €.
Asiasta käydyn keskustelun aikana esittelijä täydensi esitystään siten, että Mikkelin kaupunki on mukana edellyttäen, että myös muut tahot osallistuvat esitetyllä mallilla. Puheenjohtaja tiedusteli, voidaanko esittelijän täydennetty esitys hyväksyä yksimielisesti. Hyväksyttiin.
Kaupunginhallitus nimesi yhteyshenkilöksi kulttuuripäällikkö Susanna Latvalan ja ohjausryhmän jäseneksi kaupunginjohtaja Timo Halosen.
Etelä-Savon maakuntaliitto, Savonlinnan kaupunki
§ 48 Ilmoitusasiat
§ 49 Otto-oikeus/lautakuntien/viranhaltijoiden päätökset
§ 50 Kaupunginvaltuuston kokouksen 10.12.2018 täytäntöönpanot
§ 51 Mikkelin Matkailu Oy:n ylimääräinen yhtiökokous 5.2.2019
§ 52 Asia poistettiin esityslistalta
§ 53 Etelä-Savon sosiaali- ja terveyspalvelujen kuntayhtymän tilannekatsaus
§ 54 Kumppanuussopimus Mikkelin Musiikkijuhlien kannatusyhdistys ry:n kanssa
§ 55 Brändikirjan hyväksyminen
§ 56 Asemakaavan muutos 13. kaupunginosa (Pitkäjärvi) ja 6. kaupunginosan (Kirjala) / Hieta- ja Yrittäjäkatujen asemakaavan muutos
§ 57 Luonterin rantayleiskaavan muutos / osa tilasta Syvälahti 491-483-6-104, Piekälänsaari
§ 58 Metso –kohteiden liittäminen suojeluohjelmaan ja Ylä-Säynätjärven ranta-alueen lisääminen suojeluohjelmaan
§ 59 Anttolan koulu, urakkatarjousten hyväksyminen ja aloituslupa
§ 61 Vastaselitys korkeimmalle hallinto-oikeudelle Otavian vuoden 2016 valtionosuuksia koskevasta valituksesta
§ 62 Liittyminen KL-Kuntahankinnat Oy:n irtaimen käyttöomaisuuden leasingrahoitus ja siihen liittyvien palveluiden 2016 – 2020 puitesopimukseen
§ 63 Muut asiat, kaupunginhallitus

References: § 60

§ 48

§ 49

§ 50

§ 51

§ 52

§ 53

§ 54

§ 55

§ 56

§ 57

§ 58

§ 59

§ 61

§ 62

§ 63